**KOPRIVNIČKO-KRIŽEVAČKA ŽUPANIJA**, Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing. građ. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Isporučitelj) zaključili su sljedeći

**U G O V O R**

**o nabavi računala i računalne opreme**

**za potrebe Upravnih tijela Koprivničko-križevačke županije**

Članak 1.

Predmet ovog ugovora je dobava i isporuka računala i računalne opreme za potrebe Upravnih tijela Koprivničko-križevačke županije sukladno Pozivu za dostavu ponuda KLASA: 406-01/22-01/3, URBROJ: 2137-03/03-22-2 od 01. travnja 2022., Tehničkoj specifikaciji i troškovniku te ponudi Isporučitelja oznake \_\_\_\_\_\_\_\_\_, od \_\_\_\_\_\_\_\_\_\_\_\_ . Tehnička specifikacija, troškovnik i ponuda sastavni su dio ovog Ugovora i nalaze se u prilogu.

Članak 2.

Ovim Ugovorom ugovaraju se jedinične cijene robe iz članka 1. ovog Ugovora, kao i ukupna cijena za količine navedene u Troškovniku, i nuđene u ponudi Isporučitelja.

Jedinične cijene iz stavka 1. ovog članka izražene su bez PDV-a i nepromjenjive su za vrijeme trajanja Ugovora.

Cijena robe iz članka 1. ovog ugovora iznosi \_\_\_\_\_\_\_\_\_\_\_ kuna (slovima:\_\_\_\_\_\_\_\_\_\_), pri čemu PDV po stopi od 25% iznosi \_\_\_\_\_\_\_\_\_ kuna (slovima: \_\_\_\_\_\_\_\_\_\_), odnosno sveukupna cijena iznosi \_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_).

Predujam je isključen, kao i davanje sredstava osiguranja plaćanja.

U slučaju kašnjenja plaćanja Isporučitelj ima pravo obračunati zakonsku zateznu kamatu Naručitelju.

Članak 3.

Isporučitelj će izdati elektronički račun po završenoj isporuci pojedine skupine robe, što se evidentira primopredajnim zapisnikom.

Plaćanje će se obaviti temeljem izdanog elektroničkog računa u roku 30 kalendarskih dana od dana primitka u cijelosti nespornog računa, na IBAN Isporučitelja\_\_\_\_\_\_\_\_\_\_\_\_\_ otvorenog kod \_\_\_\_\_\_\_\_\_\_\_\_\_\_ banke.

Članak 4.

Rok za isporuku robe je 60 dana od dana sklapanja ovog Ugovora.

Ugovor se smatra izvršenim nakon što je sva roba isporučena te nakon što su izvršena sva plaćanja.

Članak 5.

Isporučitelj se obvezuje da će isporučiti predmet nabave iz članka 1. ovog Ugovora bez dodatnih troškova za Naručitelja.

Isporučitelj je dužan prilikom isporuke robe dostaviti svu potrebnu dokumentaciju kao što je jamstveni list, tehničke upute i dr.

Članak 6.

Kao jamstvo za uredno ispunjenje Ugovora Isporučitelj kod potpisa ugovora Naručitelju dostavlja zadužnicu na iznos od \_\_\_\_\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), što odgovara iznosu od 10% od vrijednosti ugovora bez PDV- a. Alternativno, Isporučitelj može dostaviti novčani polog koji se uplaćuje na IBAN HR2123860021800006000, model HR68, poziv na broj 7390-OIB uplatitelja.

U slučaju da Isporučitelj ne dostavi jamstvo sukladno stavku 1. ovog članka, Naručitelj će raskinuti ovaj ugovor.

Jamstvo za uredno ispunjenje ugovora Naručitelj će naplatiti u sljedećim slučajevima:

1. povreda ugovornih obveza od strane Isporučitelja zbog koje je Naručitelju nastala šteta i to u iznosu visine nastale štete s pripadajućim kamatama
2. kašnjenje Isporučitelja u ispunjenju svojih obveza iz ovog ugovora i to u visini ugovorne kazne sukladno članku 9. ovog Ugovora
3. u slučaju neispunjenja ugovorne obveze od strane Isporučitelja zbog razloga za koje je odgovoran Isporučitelj kao i u slučaju raskida ovog ugovora kojeg je uzrokovao Isporučitelj, i to u punom iznosu jamstva
4. u drugim slučajevima radi naplate potraživanja koja Naručitelj ima prema Isporučitelju u vezi s ovim ugovorom, do visine iznosa kojeg Naručitelj potražuje.

Naručitelj će vratiti Isporučitelju jamstvo za uredno ispunjenje ugovora nakon izvršenja ugovora.

Članak 7.

Pregled i primopredaju isporučene robe obavljaju predstavnici ugovornih strana, o čemu izrađuju zapisnik.

Ako Naručitelj prilikom pregleda isporučene robe ustanovi da pojedina roba nije isporučena sukladno Ugovoru i da postoje nedostaci Isporučitelj je obvezan te nedostatke otkloniti o svom trošku, u najkraćem roku koji zajednički u zapisniku utvrde ugovorne strane.

Ako Isporučitelj ne otkloni sve utvrđene nedostatke u utvrđenom roku, Naručitelj predmetnu robu neće primiti u cjelini te će Isporučitelju odrediti novi rok za otklanjanje nedostataka, a može i nedostatke ukloniti putem drugog Isporučitelja na teret Isporučitelja potpisnika ovog ugovora.

Članak 8.

Ugovor će se raskinuti u sljedećim slučajevima:

* ako Isporučitelj ne dostavi jamstvo za uredno ispunjenje ugovora
* ako Isporučitelj odbije početi izvršavati Ugovor
* ako Naručitelj ne izvršava preuzete financijske obveze.

U slučaju nastupa gore navedenih okolnosti Naručitelj će pisanim putem obavijestiti Isporučitelja o namjeri raskida ugovora.

U slučaju raskida ovog ugovora, ugovorne strane će utvrditi količinu isporučene opreme i njihovu vrijednost. U tom slučaju Isporučitelj ima pravo naplate samo stvarno isporučene opreme.

Naručitelj ima pravo na naknadu štete koju je pretrpio zbog raskida ugovora u skladu sa Zakonom o obveznim odnosima.

Članak 9.

Ako krivnjom Isporučitelja dođe do prekoračenja ugovorenog roka isporuke Naručitelj će Isporučitelju naplatiti ugovorenu kaznu u visini 2‰ (dva promila) od ukupno ugovorenog iznosa za svaki dan prekoračenja roka.

Ugovorna kazna naplatit će se prijebojem s računom ili naplatom jamstva za uredno ispunjenje ugovora.

Ako Naručitelju zbog kašnjenja Isporučitelja nastane šteta koja premašuje ugovorne kazne, Naručitelj ima pravo zahtijevati razliku do potpune naknade štete.

Članak 10.

Ugovorne strane suglasno utvrđuju da Naručitelj ima pravo na jednostrani otkaz ovog ugovora ukoliko utvrdi da Isporučitelj ne izvršava svoje obaveze po ugovoru niti nakon pisanog upozorenja Naručitelja o istima.

Članak 11.

Isporučitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Isporučitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Isporučitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Isporučitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Isporučitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

Članak 12.

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

Članak 13.

Sve sporove koji eventualno nastanu u tijeku izvođenja radova ili po dovršetku radova ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud.

Članak 14.

Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

Ovaj Ugovor se smatra sklopljenim i stupa na snagu danom potpisa obiju ugovornih strana.

 **KLASA: 406-01/22-01/3**

 **URBROJ: 2137-03/03-22-**

 **\_\_\_\_\_\_\_\_\_, \_\_\_\_\_\_\_\_\_\_ 2021.**

|  |  |  |
| --- | --- | --- |
| ZA ISPORUČITELJA |  | ZA NARUČITELJA |
| Direktor |  | Župan |
|  |  | Darko Koren, ing.građ. |
|  |  |  |